《题心泉所赠李白像》
宋代·丘葵

太白仙人紫绮裘，千年遗像尚风流。
狂来踏月共吟咏，醉后呼天与唱酬。
唐室已无一捧土，浔阳今见几回秋。
后身定是青霞老，何日分骑鲸背游。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。